Mračan mi duh je
<s>Mračan mi duh je - o, brzo strune</s>

<s>Harfe dotakni da čujem njih;</s>

<s>Nek blagi zvuci uši mi pune</s>

<s>Uz prsta tvojih dodir tih.</s>

<s>Ako još nada puni grud meni,</s>

<s>Taj zvuk će je izmamit znat,</s>

<s>Ako još suza ima u zjeni,</s>

<s>Poteći će, i bol će stat.</s>

<s>Nek trzaj bude dubok i snažan,</s>

<s>Nek vedra nota ne bude prva;</s>

<s>Minstrele, čuj me, plač mi je važan</s>

<s>Prije neg' bol mi srce shrva,</s>

<s>Jer tuga je odnjihala njega</s>

<s>I duga, nijema bol i nesan,</s>

<s>Sad spoznat najgore od svega</s>

<s>Mora, i puknut - il' rodit pjesan.</s>

<s>Poezija
Lord Byron</s>

